বাহুবল প্রতিনিধি ॥ বাহুবল মডেল প্রেসক্লাবের ইফতার মাহফিল আওয়ামীলীগ, বিএনপি, জাপা সহ সর্বদলীয় মিলনমেলায় পরিণত হয়েছিল। চলমান রাজনৈতিক অস্থিরতার মাঝে এ দৃশ্য ক্ষণিকের জন্য অনেককেই মুগ্ধ করে। অনুষ্ঠানে উপস্থিত অনেক অতিথিই এ মিলনমেলার সফল আয়োজনের জন্য ক্লাব নেতৃবৃন্দকে ধন্যবাদ জানান। গতকাল মঙ্গলবার বাহুবল মডেল প্রেসক্লাব মিলনায়নে এ ইফতার মাহফিল অনুষ্ঠিত হয়। অনুষ্ঠানে প্রধান অতিথির বক্তব্যে বাহুবল উপজেলা চেয়ারম্যান মোঃ আব্দুল হাই বলেন, জীবনের সর্বক্ষেত্রে সংযম চর্চাই পবিত্র রমজানের মূল শিক্ষা। এ শিক্ষা আমাদের কর্মজীবনে বাস্তবায়ন করতে পারলেই কেবল সমাজিক শান্তি প্রতিষ্ঠা করা সম্ভব। ক্লাব সভাপতি মোঃ নূরুল ইসলাম নূর-এর সভাপতিত্বে ও সাধারণ সম্পাদক এম. শামছুদ্দিনের উপস্থাপনায় সভায় বিশেষ অতিথি ছিলেন বাহুবল উপজেলা নির্বাহী অফিসার সাইফুল ইসলাম, মুক্তিযোদ্ধা কমান্ডার ডাঃ আবুল হোসেন, ...